पाएं अपने शहर की ताज़ा ख़बरें और फ्री ई-पेपरडाउनलोड करें
ग्वालियर मुख्यालय से 40 किलोमीटर दूर सरसपुरा गांव। यह गांव सभी लोगों के लिए मिसाल बना हुआ है। कारण, 502 लोगों की जनसंख्या वाले इस गांव में कोई भी संक्रमित नहीं है। जागरूकता के चलते यहां के लोगों ने अपने नियम बना रखे हैं। गांव में 45+ उम्र वाले 75 फीसदी लोगों का वैक्सीनेशन हो चुका है। यही नहीं, गांव के बाहर क्वारेंटाइन सेंटर बनाया है। बाहर से आने वालों को पहले यहीं रुकना होता है। यही कारण है, पहली और दूसरी लहर में भी अभी तक गांव में कोरोना कदम नहीं रख पाया।
502 लोगों में एक भी संक्रमित नहीं
मुरार ब्लॉक के गांव के लोगों ने हाल ही में वैक्सीनेशन का पूरा फायदा उठाया। वैक्सीनेशन में पंचायत के पंचायत सचिव मनोज राणा का अहम योगदान रहा है। गांव के 45+ उम्र वाले 75 फीसदी लोग टीका लगवा चुकी है। 25 फीसदी शेष हैं। लगभग 202 लाेगों को टीका लग चुका है। शेष बच्चे और 18+ उम्र वाले लोग हैं। यही कारण है कि यहां पूरे गांव में कोरोना की दूसरी लहर के बीच भी एक भी संक्रमित अभी तक नहीं मिला है।
बाहर से आने वाले को करते हैं क्वारेंटाइन
गांव के लोगों कहना है कि गांव ज्यादातर लोग शिक्षित हैं, इसलिए वह अपनी जिम्मेदारी समझते हैं। गांव में यदि कोई बाहर से या शहर से आता है, तो सभी की सहमति से वह खुद 8 से 10 दिन गांव के बाहर एक घर में या फिर घर में क्वारेंटाइन रहता है। उसके बाद समाज व गांव के लोगों में मिलता है। यह व्यवस्था सभी पर लागू है।
गांव के लोगों ने शहर से बनाई दूरी
संक्रमण के दौर में गांव को सुरक्षित करने के लिए गांव के लोगों ने शहर के लोगों से दूरी बना ली है। सभी ने अपने-अपने रिश्तेदारों को फिलहाल इस समय में उनके गांव न आने के लिए कहा है। साथ ही, गांव से लोगों ने अभी तक शादियों और बारात में जाने से भी परहेज किया है।
मास्क पहनते हैं और सोशल डिस्टेंस रखते हैं
गांव के निवासी निरंजन सिंह पेशे से शिक्षक हैं। वह समय-समय पर सामाजिक कार्य करते रहते हैं। उन्होंने बताया, गांव के लोग सोशल डिस्टेंस और मास्क का पालन करते हैं, इसलिए अभी तक बचे हुए हैं। उन्होंने बताया कि गांव के बाहर क्वारेंटाइन सेंटर बनाया है। यदि को बाहर से आता है, तो पहले उसे वहीं रहना होता है। यह सभी की सुरक्षा के लिए है। साथ ही, गोविंद सिंह भी कह रहे हैं कि हम लोग लगातार मास्क पहनते हैं। समय-समय पर हाथों को सैनिटाइज करते रहते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn